ກອງປະຊຸມໃຫຍ່ຜູ້ແທນກໍາມະບານ ກະຊວງຖະ ແຫລງຂ່າວ, ວັດທະນາທຳ ແລະທ່ອງທ່ຽວ (ຖວທ) ຈັດຂຶ້ນ ໃນວັນທີ 1 ຕຸລາ 2020 ທີ່ຫໍວັດທະນາທຳແຫ່ງ ຊາດ ໂດຍການເຂົ້າຮ່ວມຂອງທ່ານ ປ້ານ ນ້ອຍມະນີ, ກຳມະ ການ ສູນກາງພັກ ປະທານສູນກາງສະຫະພັນກຳມະບານລາວ, ທ່ານ ບົວເງິນ ຊາພູວົງ ຮອງເລຂາຄະນະບໍລິຫານງານພັກກະຊວງ, ຮອງລັດຖະມົນຕີກະຊວງຖະ ແຫລງຂ່າວ, ວັດທະນາທຳ ແລະທ່ອງທ່ຽວ ພ້ອມດ້ວຍຜູ້ແທນສົມບູນທັງໝົດ 181 ທ່ານ ຍິງ 51 ທ່ານ ຊື່ງເປັນຕົວແທນໃຫ້ແກ່ສະມາຊິກກຳມະບານທົ່ວກະຊວງຖະ ແຫລງຂ່າວ, ວັດທະນາທຳ ແລະທ່ອງທ່ຽວ ທັງໝົດ 1.542 ທ່ານ.
ກອງປະຊຸມໄດ້ສັງເກດຕີລາຄາຄືນ ແລະຮັບຮອງເອົາບົດລາຍງານການເມືອງກອງປະຊຸມໃຫ່ຍຄັ້ງທີ VIII ຂອງສະ ຫະພັນກຳມະບານກະຊວງ ຖວທ ແລະທິດທາງແຜນການໃນ 5 ປີຕໍ່ໜ້າ ໂດຍໄດ້ຍົກໃຫ້ເຫັນເຖິງຄວາມພະຍາຍາມ ແລະຕັດສິນໃຈສູງ ເພື່ອຜ່ານຜ່າຄວາມຫຍຸ້ງຍາກ ພ້ອມທັງເສີມຂະ ຫຍາຍມູນເຊື້ອຄວາມສາມັກຄີເປັນເອກະພາບໃນການຈັດຕັ້ງປະຕິບັດໜ້າທີ່ຂອງຕົນໃຫ້ສຳເລັດຕາມແຜນ ການທີ່ວາງໄວ້ ໂດຍສະເພາະການເປີດບັນແຂ່ງຂັນ ແລະຊຸກຍູ້ຈັດຕັ້ງປະຕິບັດເນື້ອໃນຂໍ້ແຂ່ງຂັນ 5 ເປັນເຈົ້າ, ຕິດພັນກັບຂະບວນການຮັກຊາດ ແລະ ພັດທະນາ ເຮັດໃຫ້ສະຫະພັນກຳມະບານກະຊວງຖະແຫລງຂ່າວ, ວັດທະນາທຳ ແລະທ່ອງທ່ຽວ ໄດ້ຮັບການຮັບຮອງ ເປັນສະຫະພັນກຳມະບານ 5 ເປັນເຈົ້າ, ໄດ້ຮັບທຸງໄຊ ແລະ ປະດັບຫລຽນກາກຳມະ ບານລາວ ເປັນເຈົ້າສະໄໝທີ 7 ຂອງສະຫະພັນກຳມະບານລາວ; ນອກຈາກນີ້ສະມາຊິກກຳມະບານຈຳ ນວນໜຶ່ງ ຍັງໄດ້ຮັບການປະດັບຫລຽນກາກຳມະບານ ແລະ ໜ່ວຍກຳ ມະບານຮາກຖານອ້ອມາຂ້າງກະຊວງຈຳ ນວນໜຶ່ງກໍໄດ້ຮັບໃບຍ້ອງຍໍເຊັ່ນດຽວກັນ.
ກອງປະຊຸມໃຫ່ຍ ຍັງໄດ້ພ້ອມກັນໃຊ້ສິດປະຊາທິປະໄຕປ່ອນບັດເລືອກຕັ້ງເອົາຄະນະບໍລິຫານງານສະຫະພັນກຳ ມະບານກະຊວງຖະ ແຫລງຂ່າວ, ວັດທະນາທຳ ແລະທ່ອງ ທ່ຽວ ຊຸດທີ 8 ຈໍານວນ 13 ທ່ານ ໃນຈຳນວນຜູ້ສະໝັກເລືອກຕັ້ງທັງໝົດ 19 ທ່ານ ຍິງ 3 ທ່ານ. ກອງປະຊຸມຄັ້ງປະຖົມມະລຶກຂອງຄະນະບໍລິຫານງານສະຫະພັນກຳມະບານກະຊວງຖະແຫລງຂ່າວ,ວັດທະນາທຳ ແລະທ່ອງທ່ຽວຄັ້ງທີ 8 ໄດ້ເປັນເອກະສັນເລືອກຕັ້ງເອົາ ທ່ານ ຄຳຫລ້າ ຍອຍສາຍຄໍາ ເປັນປະທານຄະນະບໍລິຫານງານສະຫະພັນກຳມະບານກະຊວງຖະແຫລງຂ່າວ, ວັດທະນາທຳ ແລະທ່ອງທ່ຽວ, ທ່ານ ຄູນສະຫວັດ ຊຸ່ມມະນີວົງ, ທ່ານ ວຽງວັດທະນາ ຊະນະພານ ແລະ ທ່ານ ໄຊສົມບັດ ບູນນະຜົນ ເປັນຮອງປະທານ, ໃນນີ້ ເລືອກເອົາທ່ານ ຄູນສະຫວັດ ຊຸ່ມມະນີວົງ ເປັນປະທານກວດກາ ນອກຈາກນີ້ກອງປະຊຸມຍັງເລືອກເອົາຕົວແທນເຂົ້າຮ່ວມກອງປະຊຸມໃຫ່ຍສະຫະພັນກຳມະບານລາວ ຈຳນວນ 3 ທ່ານ, ສໍາຮອງ 2 ທ່ານ.
ກອງປະຊຸມ ຍັງໄດ້ຮັບຟັງການໂອ້ລົມຈາກ ທ່ານ ປ້ານ ນ້ອຍມະນີ, ກຳມະການສູນກາງພັກ ປະທານສູນກາງສະ ຫະພັນກຳມະບານລາວ ໂດຍທ່ານເນັ້ນໜັກຫລາຍບັນຫາສຳຄັນ ເພື່ອເປັນທິດຊີ້ນໍາໃຫ້ຄະນະສະຫະພັນກຳມະບານກະຊວງຖະແຫລງຂ່າວ, ວັດທະນາທຳ ແລະທ່ອງທ່ຽວ ສືບຕໍ່ຈັດຕັ້ງປະຕິບັດໃນຕໍ່ໜ້າ ແນໃສ່ເຮັດຈັດຕັ້ງຜັນຂະຫຍາຍມະຕິກອງປະຊຸມຄັ້ງນີ້ໃຫ້ປະກົດຜົນເປັນຈິງ ແລະຍາດໄດ້ຜົນສຳເລັດໃໝ່.
ປະທານສູນກາງສະຫະພັນກໍາມະບານລາວ ຍັງໄດ້ຮຽກ ຮ້ອງມາຍັງຄະນະສະຫະພັນກໍາມະບານຮາກຖານແຕ່ລະຂັ້ນ ພ້ອມດ້ວຍສະມາຊິກກຳມະບານກະຊວງຖະແຫລງຂ່າວ, ວັດທະນາທຳ ແລະທ່ອງທ່ຽວ ຈົ່ງຕັ້ງໜ້າເສີມຂະຫຍາຍບົດບາດຂອງຕົນ ເຕົ້າໂຮມຄວາມສາມັກຄີເປັນເອກະພາບ ໂດຍສົມທົບກັບບັນດາອົງການຈັດຕັ້ງພາຍໃຕ້ການນໍາພາຂອງອົງຄະນະພັກກະຊວງ ເພື່ອປະຕິບັດພາລະ ກິດປົກປັກຮັກສາ ແລະສ້າງສາພັດທະນາປະເທດຊາດ ປະ ກອບສ່ວນເຂົ້າໃນວຽກງານຖະແຫລງຂ່າວ, ວັດທະນາທຳ ແລະທ່ອງທ່ຽວ ໃຫ້ມີທ່າກ້າວຂື້ນ, ທັນສະໄໝ ແລະພັດ ທະນາໄປຢ່າງບໍ່ຢຸດຢັ້ງ.
Cr: ຈັນທະສອນ ສີຫານາດ